Թե ինչու է այդ վարչությունն անիմաստ՝ Շահեն Պետրոսյանը պարզաբանում է․ «Հիմնականում ամեն ինչ մասնավոր է կամ կոնցեսիոն պայմանագրով, օտարված է, պետական ոչինչ չկա։ Հիմնական կենտրոնն է մնացել պետական, իսկ վարչության գործառույթները կարելի է փոքր թիմով իրականացնել տրանսպորտի նախարարությունում կամ կառավարության կազմում։ Մի քանի մասնագետներ այդ գործառույթները կարող են իրականացնել։ Իսկ այդ վարչությունն ավելորդ օղակ է այնքանով, որ եղել է կաշառակերության բույն։ Հենց Արտյոմ Մովսիսյանի, մյուս պետերի օրոք եղել է կաշառակերություն, ամեն մի թղթի կտորի, թույլտվության, սերտիֆիկատի համար կաշառք էին վերցնում։